**ZAPISNIK**

s 31. sjednice Upravnog vijeća Dvora Trakošćan koja je zbog hitnosti održana elektronskim putem u vremenu od ponedjeljka, 22.07.2024., 12:00 sati do utorka, 23.07.2024, 16:00 sati.

Prisutni: dr.sc. Vesna Pascuttini Juraga, predsjednica,

 Andreja Srednoselec, zamjenica predsjednice,

 Ljerka Šimunić, članica,

 Ivan Mravlinčić, član,

 dr.sc. Goranka Horjan, ravnateljica.

Ova sjednica Upravnog vijeća sazvana je i održana elektronskim putem tako da su poziv i materijali dostavljeni svim članovima Upravnog vijeća putem e-maila prije početka sjednice. Članovi Upravnog vijeća trebali su se izjasniti o točki dnevnog reda na e-mail: dvor@trakoscan.hr u vremenu od 22.07.2024., 12:00 sati do 23.07.2024, 16:00 sati sa za, protiv ili suzdržan.

Za elektronsku sjednicu predložen je sljedeći

**DNEVNI RED:**

|  |  |
| --- | --- |
| 1. | Donošenje Odluke o usvajanju I. dopuna Programa rada i razvitka Dvora Trakošćan za 2025. godinu |

**Ad 1.) Donošenje Odluke o usvajanju I. dopuna Programa rada i razvitka Dvora Trakošćan za**

 **2025. godinu**

U radnim materijalima je članovima Upravnog vijeća prije sjednice dostavljen tekst I. dopuna Programa rada i razvitka Dvora Trakošćan za 2025. godinu, kao i tekst odluke o usvajanju.

Prema navedenoj odluci u Program rada i razvitka Dvora Trakošćan za 2025. godinu dodaje se investicijski program Izgradnja mosta preko Trakošćanskog jezera. Naime, tijekom obilaska Trakošćana dana 18. srpnja 2024. održan je sastanak sa županom Stričakom, ministricom Vučković i direktorima Hrvatskih voda na kojem je utvrđeno da Hrvatske vode ipak neće moći financirati izgradnju mosta preko jezera. Tako da ta faza uređenja ostaje na Dvoru Trakošćanu kao investitoru i nositelju dozvole. Muzej program nije prijavio kao program financiranja jer je plan bio da investiciju izvedu Hrvatske vode. Budući da investiciju ne mogu izvesti Hrvatske vode predloženo je uvrštenje mosta u plan za 2025. godinu za slučaj da se nađu sredstva za investiciju i ista se realizira.

U međuvremenu je ravnateljica u dogovoru s predsjednicom Upravnog vijeća kontaktirala Ministarstvo kulture i medija oko omjera i razine prijave te je po povratnoj informaciji ministarstva ravnateljica obavijestila članove Upravnog vijeća da za sada u proračunu nije moguće izdvojiti 3,7 milijuna eura za investiciju mosta te će se novim projektom pokušati iznaći jeftinije rješenje nakon čega je članovima poslana izmijenjena verzija Odluke o usvajanju I. dopuna Programa rada i razvitka Dvora Trakošćan za 2025. godinu koja uključuje investicijski program Preprojektiranje mosta preko Trakošćanskog jezera.

Članovi Upravnog vijeća koji su glasali za donošenje izmijenjene verzije Odluke o usvajanju I. dopuna Programa rada i razvitka Dvora Trakošćan za 2025. godinu:

dr.sc. Vesna Pascuttini Juraga,

Andreja Srednoselec,

Ljerka Šimunić,

Ivan Mravlinčić.

Nije bilo dodatnih komentara.

**Zaključak: Upravno vijeće jednoglasno donosi Odluku o usvajanju I. dopuna Programa rada**

 **i razvitka Dvora Trakošćan za 2025. godinu (izmijenjena verzija).**

U Trakošćanu, 23.07.2024.

Zapisničar: Andreja Srednoselec